CELEX: 52012DP0307
Language: lv
Date: 2012-09-11 00:00:00
Title: Jaroslaw Leszek Walesa imunitātes atcelšana Eiropas Parlamenta 2012. gada 11. septembra lēmums par pieprasījumu atcelt Jarosław Leszek Wałęsa imunitāti (2012/2112(IMM))

3.12.2013   
            
            
               LV
            
            
               Eiropas Savienības Oficiālais Vēstnesis
            
            
               CE 353/152
            
         Otrdiena, 2012. gada 11. septembrisJaroslaw Leszek Walesa imunitātes atcelšana
   P7_TA(2012)0307
   Eiropas Parlamenta 2012. gada 11. septembra lēmums par pieprasījumu atcelt Jarosław Leszek Wałęsa imunitāti (2012/2112(IMM))
   2013/C 353 E/23
   
      Eiropas Parlaments,
   
               —
            
            
               ņemot vērā deputāta Jarosław Leszek Wałęsa imunitātes atcelšanas pieprasījumu, ko Polijas Republikas ģenerālprokurors nosūtījis 2012. gada 20. aprīlī saistībā ar tiesvedību pārkāpuma lietā, par kura izdarīšanu deputāts tiek turēts aizdomās, un kas paziņots 2012. gada 23. maija plenārsēdē,
            
         
               —
            
            
               pēc Jarosław Leszek Wałęsa sniegtās iespējas tikt uzklausītam saskaņā ar Reglamenta 7. panta 3. punktu,
            
         
               —
            
            
               ņemot vērā 7. protokola par privilēģijām un imunitāti Eiropas Savienībā 8. un 9. pantu, kā arī 1976. gada 20. septembra Akta par Eiropas Parlamenta deputātu ievēlēšanu tiešās vispārējās vēlēšanās 6. panta 2. punktu,
            
         
               —
            
            
               ņemot vērā Eiropas Savienības Tiesas 1964. gada 12. maija, 1986. gada 10. jūlija, 2008. gada 15. oktobra, 2008. gada 21. oktobra, 2010. gada 19. marta un 2011. gada 6. septembra spriedumus (1),
            
         
               —
            
            
               ņemot vērā Polijas Republikas Konstitūcijas 105. pantu un Polijas 1996. gada 9. maija Likuma par deputāta vai senatora pilnvaru īstenošanu 7.b panta 1. punktu un 7.c pantu kopā ar 10. b pantu;
            
         
               —
            
            
               ņemot vērā Reglamenta 6. panta 2. punktu un 7. pantu,
            
         
               —
            
            
               ņemot vērā Juridiskās komitejas ziņojumu (A7-0230/2012),
            
         
               A.
            
            
               tā kā Polijas Republikas ģenerālprokurors ir pieprasījis atcelt Eiropas Parlamenta deputāta Jarosław Leszek Wałęsa imunitāti saistībā ar tiesvedību pārkāpuma lietā, par kura izdarīšanu deputāts tiek turēts aizdomās;
            
         
               B.
            
            
               tā kā ģenerālprokurora pieprasījums attiecas uz tiesvedību deputātam inkriminēta pārkāpuma lietā, kvalificējot to pēc Polijas 1971. gada 20. maija Likuma par Kriminālkodeksa izveidi un 1997. gada 20. jūnija Ceļu satiksmes likuma, un tas ir saistīts ar 2011. gada 2. septembrī Polijā notikušu ceļu satiksmes negadījumu, kurā bija iesaistīts Jarosław Leszek Wałęsa un kurā viņš guva smagus ievainojumus;
            
         
               C.
            
            
               tā kā saskaņā ar Protokola par privilēģijām un imunitāti Eiropas Savienībā 9. pantu Eiropas Parlamenta deputātiem savas valsts teritorijā ir tāda pati imunitāte, kāda ir piešķirta attiecīgās valsts parlamenta deputātiem;
            
         
               D.
            
            
               tā kā Jarosław Leszek Wałęsa atteicās no uzklausīšanas iespējas Juridiskajā komitejā, taču ir darījis zināmu, ka vēlas, lai šī jautājuma izskatīšana tiktu pabeigta pēc iespējas drīzāk, un uzskata, ka viņa imunitāte ir jāatceļ;
            
         
               E.
            
            
               tā kā lemt par to, vai konkrētā gadījumā deputāta imunitāte ir jāatceļ vai nav jāatceļ, ir vienīgi Parlamenta kompetencē; tā kā Parlaments, gatavojoties pieņemt lēmumu par deputāta imunitātes atcelšanu vai aizstāvēšanu, var pamatoti ņemt vērā paša deputāta nostāju (2);
            
         
               F.
            
            
               tā kā no lietas faktiem, kas izklāstīti Juridiskajai komitejai iesniegtajos dokumentos, izriet, ka Jarosław Leszek Wałęsa iespējamajam pārkāpumam nav tiešas un acīmredzamas saistības ar deputāta pienākumu pildīšanu Eiropas Parlamentā;
            
         
               G.
            
            
               tā kā Jarosław Leszek Wałęsa tobrīd nepildīja savus Eiropas Parlamenta deputāta pienākumus;
            
         
               1.
            
            
               nolemj atcelt Jarosław Leszek Wałęsa deputāta imunitāti;
            
         
               2.
            
            
               uzdod priekšsēdētājam nekavējoties nosūtīt šo lēmumu un atbildīgās komitejas ziņojumu kompetentajai Polijas iestādei un Jarosław Leszek Wałęsa.
            
         
      (1)  Spriedums lietā 101/63 Wagner pret Fohrmann un Krier, Recueil 1964, 195. lpp., lietā 149/85 Wybot pret Faure u.c., Recueil 1986, 2391. lpp., lietā T-345/05 Mote pret Eiropas Parlamentu, Recueil 2008, II-2849. lpp., apvienotajās lietās C-200/07 un C-201/07 Marra pret De Gregorio un Clemente, Recueil 2008, I-7929. lpp., lietā T-42/06 Gollnisch pret Eiropas Parlamentu (Recueil vēl nav publicēts) un lietā C-163/10 Patriciello (Recueil vēl nav publicēts).
   
      (2)  Spriedums lietā T-345/05 Mote pret Eiropas Parlamentu, Recueil 2008, II-2849. lpp., 28. punkts.